Karton yordamida uy uchun kerakli buyumlar yasaymiz (foto)

Karton qutisini chiqindiga tashlashga shoshmaslik zarur. Undan ro‘zg‘orda unumli foydalanish mumkin.
Tortma uchun bo‘lmalar

Agar kiyim tortmasi tartibsiz bo‘lsa, karton yordamida buni bartaraf etish mumkin. Buning uchun karton, chizg‘ich va pichoq kerak bo‘ladi.

Avval tortma qutisining hamma tomoni o‘lchanadi va o‘lchamga mos ravishda bo‘y va eniga moslab karton bo‘laklari kesib olinadi.

So‘ngra karton bo‘laklarini bir-birining ichiga kiritish uchun bir tomoni kesib chiqiladi va tortma ichiga joylashtiriladi.

Qushlarni oziqlantiruvchi

Bunday oziqlantiruvchini yozda deraza yoki hovliga osib qo‘yish mumkin. Dastlab eski karton yurakcha shaklda kesib olinadi.

Daraxtga osib qo‘yish osonroq bo‘lishi uchun kartondan teshik hosil qilinadi. Keyin unga yopishqoq massa yoki xamir surtib, ustiga donlar sepiladi.
Palitra

Hech bir rassom palitrasiz rasm chiza olmaydi. Shunday qilib, rassomlar bu oddiy g‘oyadan foydalanishi mumkin.
Bo‘yash uchun joy

Kichik hajmdagi buyumlarni bo‘yash uchun karton qutisi qo‘l keladi. Aks holda boshqa joyda bo‘ylagan buyumlardan keyin qolgan rangni tozalab bo‘lmasligi mumkin.
Mushuk uchun uya

Karton qutisi ustiga keraksiz futbolka kiydirib, mushuk uchun uycha hosil qilish mumkin. Faqat qutining ichiga yumshoq narsalarni solish kerak.
Savatcha

Bunday savatlar ko‘pincha do‘konlarda sotiladi, lekin uni uyda ham yasash mumkin. Avval uni ichki qismiga qoplama tikiladi. So‘ngra ustiga yelim surtilib, qalin arqon aylantirib, yopishtirib chiqiladi.
Uy kinoteatri

Kartonning bir tomoni smartfon yoki planshet o‘lchamiga mos ravishda kesilib, uy kinoteatri yasash mumkin.

Aytgancha, agar uyda katta lupa va kattalashtiruvchi oynadan bo‘lsa, kichik poyabzal qutisidan projektor yasash mumkin.